28 daagn

't begoste met de trouws van viere van mien broers
en e vuufden die toet paster werd gewied
toen sneuvelde de tante van ol mien moeders kant
ze weunde zie bien uus ol lange tiet

mien moat zien proces is eindlijk afgegoan
en ik woarn als getuge upgeroopn
mien nieuwe vrouw' en ik en nog n'een kleen in gedoan
bijstndien enk ik mien ook mo loatn herdoopn

28 daagn, zoender e twot te vraagn, 28 daagn enk ik get
mien boas wos niet gelukkig, mien boas wos reedlijk nukkig
en et ie echt zien kasse upgefret

28 daagn, zoender e twot te vraagn, netjes voorngeschreven deur de wet
28 daagn , zoender e twot te vraagn, 28 daagn kleen verlet

me twide joengste zeune uut mien vorige reloasje
zien commieniefeestje enk ik nie gemist
en ik zienk ik ook e kir of twee omdasse mien dat vroegn
bie de verkiezingen biezitter gewist

tenslotte enk ik ook nog mien dochter ingevolgd
mien ex ad doarvan niet echt gin deugd
'k en tope met mien dochter gezellieg deelgenomen
an de feeste van de vriezinnige jeugd

28 daagn, zoender e twot te vraagn, 28 daagn enk ik get
mien boas wos niet gelukkig, mien boas wos reedlijk nukkig
en et ie echt zien kasse upgefret

28 daagn, zoender e twot te vraagn, netjes voorngeschreven deur de wet
28 daagn , zoender e twot te vraagn, 28 daagn kleen verlet









